burgasdotpro/wikipedia huggingface dataset:
Barbara Erskinová

Barbara Erskinová (* 10. august 1944, Nottingham, Spojené kráľovstvo) je britská spisovateľka.
Životopis.
Vyštudovala stredovekú históriu Škótska na University of Edinburgh. Jej knižným debutom bol román "Lady of Hay" z roku 1986, ktorý bol preložený do 30 jazykov a predalo sa cez tri milióny výtlačkov. Píše najmä historické romány, napísala aj niekoľko zbierok poviedok. S novým titulom prichádza priemerne raz za dva roky, a to kvôli obsiahlemu výskumu a písaniu dvoch verzií každej novej knihy. Prakticky celé jej doterajšie dielo je preložené do češtiny.
Vlastní starobylý zámok v essexskom meste Colchester a dom v Hereforde v grófstve Herefordshire.
Mary Lincolnová

Mary Ann Toddová Lincolnová (* 13. december 1818, Lexington, Kentucky, USA – † 16. júl 1882, Springfield, Illinois) bola manželka 16. Prezidenta USA Abrahama Lincolna a prvá dáma USA od roku 1861 do 15. apríla 1865.
Životopis.
Mladosť.
Bola dcérou senátora Roberta Smitha Todda a Elizy Parker Toddovej, ktorá zomrela v roku 1825. Robert Todd sa znovu oženil, ale jeho deti z prvého manželstva nemali dobrý vzťah s macochou Elizabeth Humphreyovou. Mary dostala na vtedajšie časy veľmi dobré vzdelania ("Ward Academy"), potom sa zdržiavala v rodinnom internáte Mentelleovych.
Pochádzala zo zámožnej rodiny. Ako dvadsaťročná sa odsťahovala do Springfieldu, kde žila aj jej sestra Elizabeth. Tá ju zoznámila s mladým právnikom Abrahamom Lincolnom, s ktorým sa neskôr 4. novembra 1842 vzali. V manželstve ale často dochádzalo k hádkam, čo zrejme spôsobili odlišné charaktery manželov.
Prvá dáma.
V roku 1861 sa stal Lincoln prezidentom a Mary urobila veľký kus práce v Bielom dome, ktorý bol značne zanedbaný. Počas vojny Severu proti Juhu navštevovala vojenské nemocnice. Mala odpor voči otrokárstvu, snažila sa pomáhať Afroameričanom. V hlavnom meste nebola príliš populárna, svoj zlý psychický stav si liečila nákupnými horúčkami, do Bieleho domu údajne posielala nadsadené faktúry, aby tak kamuflovala svoje premrštené nákupy.
Po vražde manžela.
Po vražde svojho manžela v apríli 1865 veľmi trpela a potrebovala peniaze, dokonca žiadala Kongres o vyplatenie Lincolnovho platu po zvyšok funkčného obdobia. Jej finančná kríza došla tak ďaleko, že rozpredávala svoje šatstvo.
Smrť manžela a synov, Williama a Thomasa, viedli k zhoršenému jej zdravotnému stavu a začiatkom depresie. V roku 1868 odišla do Európy a liečila sa okrem iného aj v Mariánskych Lázních. Roku 1870 Kongres vyhovel jej finančným nárokom a odsúhlasil rentu 3 000 dolárov ročne, ktorá sa dovtedy udeľovala iba príbuzným padlých vo vojnách. Lincolnová argumentovala, že jej muž ako vrchný veliteľ ozbrojených síl tiež padol vo vojne. Z tejto renty sa stala tradícia, kedy bývalé prvé dámy dostávajú rentu po svojich zosnulých manželoch – prezidentoch.
Posledné roky jej života boli sprevádzané zlým zdravím a usporadúvaním seáns pre spojenie s mŕtvymi synmi. V roku 1879 utrpela ťažké zranenie miechy po páde z lanového rebríka. Pri návrate do USA v roku 1880 spadla na schodoch parníka a utrpela ďalšie vážne zranenia. To spôsoboval zrejme sivý zákal, ktoré jej značne zhoršoval zrak.
Syn Robert ju v túžbe po majetku dal vyhlásiť za nesvojprávnu a umiestnil ju do psychiatrickej liečebne, odkiaľ ju odviezla jej sestra.
Zomrela v Springfielde 16. júla 1882 vo veku 63 rokov na mozgovú mŕtvicu. Bola pochovaná vnútri Lincolnovej krypty na cintoríne v Springfielde.
Deti.
S manželom Abrahámom Lincolnom mali štyroch synov:
Kolová dolina

Kolová dolina (, , ) je bočný výbežok Javorovej doliny, presnejšie Zadných Meďodolov vo Vysokých Tatrách. Od ústia Kolového potoka po úpätie Kolového štítu je dlhá približne 2,5 km, ohraničená Jahnencami, úsekom hlavného hrebeňa Vysokých Tatier od Jahňacieho štítu po Kolový štít.
Názov.
Názov prešiel na dolinu z Kolového plesa, ktoré si ho vyslúžilo svojim okrúhlastým tvarom. Tento zmysel mena správnejšie vystihuje staršia forma názvu Dolina Kolového plesa (Janoška, Šimko a.i.), ktorá je v súlade s pomerne zriedkavými cudzojazyčnými pomenovaniami Rundseetal a Kereketavi völgy. Častejšie sa však v nemčine a v maďarčine objavujú názvy vytvorené zo slovenského kmeňa: Kolove-Tal, Kolove-völgy a výrazne prevládajú Pflockseetal, Karótavi katlan. Ich tvorcovia sa nesprávne domnievali, že základom slovenského názvu je kôl (a nie kolo) a preto ho nezmyselne preložili ako "kolíkové pleso". ".
Basketbal na Juhoamerických hrách

Basketbal na Juhoamerických hrách je basketbalový turnaj, ktorý sa koná v rámci multišportového podujatia Juhoamerických hier. Do programu hier bol turnaj prvýkrát zaradený hneď na 1. juhoamerických hrách v roku 1978 v bolívijskom La Paz, v mužskej aj ženskej kategórii. Basketbalový turnaj bol po hrách v roku 1982 prerušený a obnovil sa až v roku 2010 na 9. juhoamerických hrách v Medellíne. Mužskej kategórii dominuje družstvo , ktoré zvíťazilo na 3 turnajoch. V ženskej kategórii po 2-krát zvíťazili a .
Yu-Gi-Oh!

Yu-Gi-Oh! (遊☆戯☆王 Yū-Gi-Ō!?, v preklade "hra kráľov") môže byť:
Zlomisková štrbina

Zlomisková štrbina (, , ) je hlboká štrbina medzi Východným Železným štítom a Popradským Ľadovým štítom. Zo severnej strany steny z vrcholu priesmyku je možné zostúpiť do Kačacej doliny, a na južnú stranu do Zlomísk. Do Zlomiskovej štrbiny nevedú žiadne turistické chodníky.
História.
Ako prví horolezci vystúpili na bezmennú štrbinu 10. augusta 1904 Stanislaw Krygowski, vodca Jan Bachleda Tajber a nosič Fraciszek Leśniak. Boli to prvolezci, ktorí vtedy pomenovali sedlo Krygowskiego Przełączka. Prvý zimný prechod urobil Lajos Horn a Ernő Kátai, 22. marca 1913.
Basketbal na Stredoamerických a karibských hrách

 
Basketbal na Stredoamerických a karibských hrách je basketbalový turnaj, ktorý sa koná v rámci multišportového podujatia Stredoamerických a karibských hier. Organizuje ho Stredoamerická a karibská basketbalová konfederácia (CONCENCABA) v spolupráci s Stredoamerickou a karibskou športovou organizáciou (CASCO). Do programu hier bol turnaj prvýkrát zaradený hneď na 1. stredoamerických a karibských hrách v roku 1926 v Mexiko City, vtedy iba v mužskej kategórii. Ženský turnaj mal premiéru na 3. stredoamerických a karibských hrách v roku 1935 v San Salvadore. Basketbalový turnaj sa odvtedy organizuje pravidelne. Najviac víťazstiev na ňom zaznamenali družstvá a .
Antonio da Sangallo mladší

Antonio da Sangallo mladší, vlastným menom Antonio Cordiani, (* 12. apríl 1484, Florencia, Florentská republika – † 3. august 1546, Terni, Pápežský štát) bol taliansky renesančný architekt, synovec architektov Giuliana da Sangallu a Antonia da Sangallu staršieho, ktorí tak ako on pôsobili v období talianskej renesancie. Bol predstaviteľom vrcholnej renesancie s ranými barokovými formami.
Životopis.
Narodil sa vo Florencii v rodine s umeleckými tradíciami. Jeho starý otec Francesco Giamberti bol rezbár a strýkovia známi florentskí architekti.
Ešte ako mladík odišiel do Ríma, kde sa stal žiakom a nasledovníkom Donata Bramanteho. Po väčšinu života pracoval prevažne v Ríme v službách niekoľkých pápežov. K jeho najkrajším stavbám patrí kostol Santa Maria di Loreto postavený z tehál a travertínu. Dokončil tiež kostol San Giovanni dei Fiorentini, začatý Jacopom Sansovinom, stojaci nad Tiberom neďaleko mosta Sant'Angelo. 
Po Raffaelovej smrti v roku 1520 bol vymenovaný za hlavného architekta baziliky sv. Petra. Okrem toho sa v Ríme aj v samotnom Vatikáne podieľal na stavbe celej rady cirkevných i svetských budov (napr. palác rodu Farnese, ktorý napokon dokončil Michelangelo Buonarroti. 
Po vyplienení Ríma nemeckými vojakmi cisára Karola V. v roku 1527 (tzv. sacco di Roma) pracoval Antonio da Sangallo prevažne v iných talianskych mestách, hlavne ako vojenský architekt. Navrhol okrem iného opevnenie mesta Ancona a na žiadosť pápeža Klementa VII. vybudoval 62m hlbokú, v skale vytesanú studňu v meste Orvieto.
1200 Micrograms

1200 Micrograms (tiež známa ako 1200 Mics alebo 1300 Mics) je španielska psytrance hudobná skupina z Ibizy. Jej členmi sú Riktam a Bansi zo skupiny GMS, Raja Ram zo skupiny Shpongle a trance hudobník Chicago.
Natalia Vladimirovna Poklonská

Natalia Vladimirovna Poklonská (, * 18. marec 1980) je ruská a ukrajinská právnička a politička, vrchná štátna zástupkyňa Krymskej republiky (2014 - 2016).
Životopis.
Vyštudovala pobočku Charkovskej štátnej univerzity vnútornej bezpečnosti v Jevpatorii, po skončení štúdia nastúpila na štátne zastupiteľstvo v Simferopole. Následne začala pracovať pre štátne zastupiteľstvo v ukrajinskom hlavnom meste, Kyjeve. 25. februára 2014 podala demisiu. Rezignácia nebola prijatá a Poklonská odišla na dovolenku na Krym. V Simferopole ponúkla svoju pomoc vláde Krymu. 11. marca 2014 bola vymenovaná za štátnu zástupkyňu Krymskej autonómnej republiky; pred ňou štyria ľudia túto funkciu odmietli. Jej pôsobnosť pokračovala aj po separácii Krymu od Ukrajiny. Výrazne vystupovala proti protestujúcim a opísala zmenu vlády v Kyjeve ako "protiústavný prevrat".
Popularita.
Ihneď po svojom zvolení do funkcie v marci 2014 zvolala Poklonská konferenciu, ktorej záznam sa dostal na internet. Video s názvom "New Attorney General of Crimea is beautiful" (tj "Nová generálna prokurátorka Krymu je krásna") sa rozšírilo po východnej Ázii, predovšetkým Číne a Japonsku. Napriek tomu, že video bolo bez prekladu, v priebehu niekoľkých dní ho videlo viac ako 300 tisíc ľudí. Nasledovala veľká odozva, napríklad sa na internete objavilo množstvo fan-artu v štýle anime a mangy, ľudia sa začali zaujímať o súkromie Natálie a z prokurátorky sa stal prakticky internetový fenomén.
Multiplex 1 (Česko)

Multiplex 1 bol jedným z definitívnych multiplexov DVB-T v Česku. Do 31. októbra 2008 vysielal ako prechodný multiplex A. Bol prevádzkovaný Českou televíziou a mal takmer stopercentné pokrytie. V rámci prechodu na DVB-T2 bola sieť postupne nahradená multiplexom 21, v ktorom vysielajú všetky stanice Českej televízie vo vysokom rozlíšení. Posledný vysielač multiplexu 1 bol vypnutý 30. septembra 2020.
Televízne a rozhlasové stanice multiplexu 1.
Všetky TV stanice majú teletext, EPG, PDC a HbbTV. ČT1 a ČT2 VPS.
Multiplex 2 (Česko)

Multiplex 2 bol jedným z definitívnych multiplexov DVB-T v Česku. Bol prevádzkovaný Českými rádiokomunikáciami a vysielanie ukončil 21. októbra 2020, kedy bol nahradený Multiplexom 22.
Regionálne varianty.
Podľa pôvodných plánov mal multiplex 2 obsahovať iba celoplošne šírené programy, bez regionálnych vstupov. Vzhľadom na to, že licencia TV Prima prikazovala tejto stanici regionálne vstupy aj v digitálnom vysielaní, musel byť multiplex upravený pre možnosť regionálnych vstupov. To so sebou prinieslo aj nutnosť rozdeliť niektoré jednofrekvenčné siete (SFN), pokrývajúce rôzne regióny, pretože obsah vysielania všetkých vysielačov SFN musí byť zhodný.
Multiplex 3 (Česko)

Multiplex 3 bol jedným z definitívnych multiplexov DVB-T v Česku. Do 31. októbra 2008 vysielal ako dočasný multiplex B. Pôvodne bol prevádzkovaný spoločnosťou Czech Digital Group, ale v decembri 2010 kúpili túto spoločnosť České Radiokomunikace, ktoré už predtým pre ňu prevádzkovali vysielače. Od 28. októbra 2020 bol pri prechode na DVB-T2 nahradený multiplexom 23. 
Pokrytie signálom.
Prevádzkovateľ Multiplexu 3 deklaruje pokrytie 95,7% obyvateľstva Česka, hoci bez pokrytia zostávajú aj niektoré väčšie mestá (Břeclav, Mikulov, veľká časť Znojemska, Aš, a ďalšie).
Pražská mestská sieť 3.
Súčasťou multiplexu 3 boli tiež 3 vysielače nízkeho výkonu (lokality Ládví, Strahov, Zelený pruh) bývalého prechodného multiplexu B na 46. kanále. Vysielanie z týchto vysielačov na rozdiel od ostatných technicky nezabezpečovali České radiokomunikace. Ich vysielanie obsahovalo oproti republikovej variante navyše program TV Noe a testovacie vysielanie Prima HD. Rozhodnutím ČTÚ z 22. júla 2010 CDG​​ o tento kanál prišla s odôvodnením, že išlo o zbytočné duplicitné vysielanie na dvoch kanáloch v jednom meste.
Napuka

Napuka je malý koralový atol v severovýchodnej časti oblasti Tuamotu, označovanej aj ako oblasť "Ostrovy sklamania". Je iba juhovýchodne od severného Tepoto Nord. Tento pár atolov je od ďalšej najbližšej pevniny (atol Fangatau) vzdialený smerom na juh.
Nízky atol je trvale osídlený a s krátkou pristávacou dráhou pre lietadlá, nemá však žiaden chránený prístav. Pri sčítaní v roku 2012 bola celková populácia 299 osôb. Hlavnou osadou, ktorá je zároveň administratívnym centrom obce Napuka (zahŕňa aj severný Tepoto), je "Tepukamaruia " (Te Puka Maru Ia).
Geografia.
Atol má rozmery 10,5 x a do plytkej lagúny nevedie žiaden splavný prieplav. Voda sa do lagúny a z nej dostáva len počas vrcholiaceho prílivu ponad niektoré nižšie položené úseky pomerne širokej koralovej útesovej bariéry. Severozápadná zaplavovaná bariéra je prehradená 650 metrov dlhým mólom, ktoré spája západný husto obývaný ostrovček so severným, ktorý slúži primárne ako kokosová plantáž a na pestovanie ďalších plodín.
Má typickú tropickú horúcu morskú klímu a je bez riek alebo jazier so sladkou vodou.
Atol je domovským hniezdiskom endemickej populácie vzácneho druhu spevavého vtáka trsteniarika dýkozobého z čeľade trsteniarikovitých (, ). Taktiež je dôležitým hniezdiskom pre morské korytnačky.
História.
Prvým zaznamenaným moreplavcom z Európy, ktorý atol navštívil, bol 7. júna 1765 anglický bádateľ John Byron. Atoly Napuka a Tepoto pomenoval Beznádejné ostrovy, pretože domorodci sa k nemu nesprávali veľmi priateľsky.
Napuku navštívila v rokoch 1838 – 1842 aj historická expedícia "United States Exploring Expedition". Bol to pravdepodobne tento atol, ktorý na svojich mapách pomenoval 23. augusta 1839 Charles Wilkes ako "Wytoohee" alebo "Wutoohee".
V polovici 19. storočia sa kvôli bojom medzi kmeňmi Anainoapa d'Hanavave a Tiu d'Omoana na atol prisťahovalo množstvo utečencov z markézskych Fatu Iva.
Vďaka svojej izolácii (spolu s atolom Tepuka) si obyvatelia tejto oblasti ako jedny z posledných zachovávali tradičné polynézske zvyky a jazykové zvláštnosti. Paumotu je jedným zo siedmich variantov polynézskeho jazyka. Z tohto dôvodu boli cieľom záujmu etnografických a archeologických štúdií v prvej polovici dvadsiateho storočia počas dvoch misií, uskutočnených v roku 1929 (Napuka) a 1934 (Tepoto).
Letisko s dráhou na atole slúži od roku 1977.
Multiplex 4 (Česko)

Multiplex 4 bol jedným z definitívnych multiplexov DVB-T v Česku. Do 31. októbra 2008 vysielal ako prechodný multiplex C. Bol prevádzkovaný spoločnosťou Telefónica O2. Od 27.1.2012 boli práva na frekvencie a obsahu siete prevedené na spoločnosť Digital Broadcasting a táto sieť vysielala vo formáte MPEG-4. Po prechode na DVB-T2 ho od 30. septembra 2020 nahradil Multiplex 24.
Pokrytie signálom.
Multiplex 4 pokrýval svojím signálom najmä veľké mestá Prahu, Brno, Ostravu, České Budějovice a postupne sa dokrývali ďalšie mestá.
Jan Bachleda Tajber

Jan Bachleda Tajber (* dátumy narodenia a úmrtia sú neznáme) bol Goral zo Zakopaného, jeden z najlepších tatranských horských vodcov z konca 19. a začiatku 20. storočia.
Okolo roku 1890 získal vodcovský odznak II. triedy, pred rokom 1900 odznak I. triedy. Na vysokohorských výpravách sprevádzal okrem iných, horolezcov Karola Potkańskiego, Kazimierza Tetmajera a Janusza Chmielowskiego, často spolu so starším horským vodcom Klimkom Bachledom.
Tepoto Nord

 Severné Tepoto, známe aj ako "Te Poto", "Toho" alebo "Pukapoto" je koralový ostrov. Je najseverozápadnejším z ostrovov Sklamania v oblasti súostrovia Tuamotu vo Francúzskej Polynézii a z tejto strany súostrovie uzatvára. Najbližšou pevninou je juhovýchodným smerom atol Napuka. Aj keď Sev. Tepoto býva označované ako atol, nie je typickým atolom, ale samostatným ostrovom bez lagúny.
Jeho rozmery sú na ; zaberá rozlohu . Vo francúzštine sa označuje ako Tepoto Nord, aby sa vyhlo zámene s južným atolom Tepoto (fra. Tepoto Sud alebo ang. Tepoto South) (240 míľ) na juhozápad, ktorý je súčasťou ostrovov Raeffsky.
Podľa sčítania z roku 2012 má 51 obyvateľov (67 v 1983, 54 v roku 2002, 44 v 2007). Územie sídelnej komunity sa nazýva Tehekega. Okolo celého ostrova vedie široká cesta.
Tepoto Sud

Južné Tepoto alebo fr."Tepoto Sud" či "Ti Poto", je malý atol v centrálnej časti súostrovia Tuamotu vo Francúzskej Polynézii a je súčasťou trojice atolov, nazývaných aj Raevského atoly. Má takmer kruhový tvar s priemerom . Plytká tyrkysová lagúna je spojená s oceánom úzkym kanálom na severovýchode.
Atol je trvale neobývaný, porastený len nízkymi krovinami a palmami. Zo živočíchov tu žije vzácny Tuamotský slávik z čeľade trsteniarikovitých () a Polynézsky zemný holubček (, ) z čeľade holubovité (Columbidae).
Podľa magazínu "Ireland's Own" a internetových stránok školského týždenníka "Times Educational Supplement" bol atol označený Tonym Crowleym ako miesto uschovania pokladu z krádeže v kostole z Peruánskeho Pisca v 19. storočí. Austrálčania našli na atole schránku s medajlónmi, ktoré boli pôvodom z Južnej Ameriky, hoci iní hľadači celé roky neboli úspešní.
História.
Francúzsky bádateľ Louis-Antoine de Bougainville uvidel atol v roku 1768 po prvýkrát, ale doložený prvý vstup na atol je zaevidovaný až na 15. júla v roku 1820 na meno ruského objaviteľa Fabiana Gottlieba von Bellingshausena, ktorý trojici neobývaných atolov Tepoto Sud, Hiti a Tuanake dal na počesť generála Nikolaja Raevského (1771 – 1829) názov "Atoly Raevského".
Administratíva.
Južné Tepoto administratívne patrí pod departement (obec) Makemo, ktorá zahŕňa ešte atoly Makemo, Haraiki, Marutea Nord, Katiu, Tuanake, Hiti, Raroia, Takume, Taenga a Nihiru.
Volejbal na Stredoamerických a karibských hrách

 
Volejbal na Stredoamerických a karibských hrách je volejbalový turnaj, ktorý sa koná v rámci multišportového podujatia Stredoamerických a karibských hier. Organizuje ho Volejbalová konfederácia Severnej, Strednej Ameriky a Karibiku (NORCECA) v spolupráci so Stredoamerickou a karibskou športovou organizáciou (CASCO). Do programu hier bol turnaj prvýkrát zaradený na 2. stredoamerických a karibských hrách v roku 1930 v kubánskej Havane, vtedy iba v mužskej kategórii. Ženský turnaj mal oficiálnu premiéru na 4. stredoamerických a karibských hrách v roku 1938 v Panama City. Volejbalový turnaj sa odvtedy organizuje pravidelne. Najviac víťazstiev zaznamenali reprezentácie Kuby a Dominikánskej republiky. 
Ženský turnaj sa exhibične predstavil už v roku 1935; za účasti 2 družstiev vtedy Mexiko zvíťazilo nad Salvádorom.
Lysohora

Lysohora () je dedina ("село") na Ukrajine vo Vinnyckom rajóne Vinnyckej oblasti. Žije tu 890 obyvateľov.
Darmstadt

Darmstadt môže byť:
Ščitky

Ščitky () je dedina ("село") na Ukrajine vo Vinnyckom rajóne Vinnyckej oblasti. Žije tu 1 182 obyvateľov.
Lysianka (Vinnycký rajón)

Lysianka () je dedina ("село") na Ukrajine vo Vinnyckom rajóne Vinnyckej oblasti. Žije tu 464 obyvateľov.
Damofón (Korint)

Damofón ("Damofón") je v gréckej mytológii syn a nástupca korintského kráľa Thoanta.
Antický autor Pausanias uvádza, že Sizyfov potomok Damofón, nastúpil na korintský trón po svojom otcovi Thoantovi. Keď zomrel, moc v krajine prevzal jeho syn Propodas, ktorého synovia Dóridas a Hyanthidas už vládli len krátko, lebo boli donútení po vpáde Dórov svoju krajinu opustiť.
Štefan Comorek

Ing. Štefan Comorek (* 15. november 1963, Žilina) je neúspešný kandidát na primátora Žiliny, ako aj slovenský podnikateľ a majiteľ TV Fenix, ktorá stratila licenciu v júni 2016.
Kauza Bonanno.
Jeho meno sa zverejnilo v súvislosti s kauzou po streľbe v Devínskej Novej Vsi 30. augusta 2010. Počas večierku v bare Bonanno v Rajeckých Tepliciach, na ktorom sa zúčastnili sudcovia z Najvyššieho súdu a vtedajší námestník Generálnej prokuratúry. Právnik na dôchodku Tibor Péchy vítal príchodzích s modrými slúchadlami na ušiach a modelom samopalu, takže pripomínal strelca z Devínskej Novej Vsi. Na fotografiách z podujatia pózoval aj Štefan Comorek, manžel majiteľky baru. Účastníci podujatia súvis s incidentom v v Devínskej Novej Vsi odmietli a podali na vydavateľa denníka Nový Čas 9 žalôb, kde požadovali okrem odškodnenia aj nemajetkovú ujmu 1,8 milióna eur. Súd v spore so Štefanom Comorekom zamietol žalobu na vydavateľa.
Život.
Rodina.
Má manželku a dve deti, dcéry. S manželkou a mladšou dcérou žije na Slovensku v Žiline, staršia dcéra študuje na vysokej škole na Floride.
Vzdelanie.
Narodil sa ako jedno z troch detí otcovi lekárovi, zakladateľovi neurologického oddelenia v Žiline a matke zdravotnej sestre. Absolvoval gymnázium v Turzovke, po jeho dokončení v roku 1982 nastúpil na Vysokú školu dopravy a spojov v Žiline, Strojnícka a elektrotechnická fakulta, Odbor strojárska technológia – priemyselné inžinierstvo. Po dokončení vysokej školy v roku 1987 nastúpil do Poľnohospodárskeho Projektového Ústavu ako projektant vzduchotechniky a klimatizácie. 
Odborná činnosť.
V roku 1989 emigroval do Rakúska. Po nežnej revolúcii sa vrátil na Slovensko a začal podnikať v stavebníctve až do roku 1995. V rokoch 1995-1998 viedol učebné a výcvikového zariadenia Žilinskej univerzity na pozícii manažéra. V roku 1998 sa aj s rodinou presťahoval do USA, kde podnikal s realitami na Floride. V roku 2001 sa vrátil na Slovensko a nastúpil do pozície riaditeľa pre rozvoj a stratégiu vo Výskumnom ústave energetickom v Bratislave. V roku 2008 založil spoločnosť s názvom Slovenský certifikačný a znalecký ústav, kde je dodnes predsedom predstavenstva. V roku 2013 založil žilinskú regionálnu televíziu TV Fenix. 
Filantropia.
Aktívne sa venuje charitatívnej činnosti (podpora detských domovov, detských ihrísk, zbierky, streetball proti rakovine).
Zlomiská

Zlomiská, alebo Zlomisková dolina, Dolina Zlomísk (, , ) sú rozsiahlou severovýchodnou vetvou Mengusovskej doliny s vlastnými vedľajšími dolinami. V ústí Zlomísk leží Popradské pleso.
Hlavná os doliny sa tiahne pozdĺž Ľadového potoka k Ľadovému plesu, kde vytvára osobitný geomorfologický útvar - Kotlinu Ľadového plesa s vyvýšenou dolinnou terasou, tzv. Železnou kotlinou. Zo Zlomísk vybieha trojica vetiev - Dračia dolinka, Kotlinka pod Dračím sedlom a Rumanova dolinka.
V priamej línii od Popradského plesa po úpätie Východnej Železnej brány Zlomiská merajú 2,5 km. Hraničné hrebene tvoria postupne juhozápadný vedľajší hrebeň Ťažkého štítu, hlavný hrebeň Vysokých Tatier od Ťažkého štítu po Popradský Ľadový štít. Južnú vetvu tvorí vedľajší hrebeň Popradského Ľadového štítu po Končistú a západné rameno južného vrcholu Končistej. Dolná, väčšinou zalesnená časť doliny je úzka a pomerne strmá. Prostredná sa rozširuje a tvorí vo výške okolo terasovitú plošinu, ktorá sa nazýva Zlomisková roveň (poľ. "Zlomiskova Rówień"). V doline je niekoľko plies. Najznámejším je Popradské pleso. V Kotline Ľadového plesa leží Ľadové pleso mengusovské, Dračie pleso a Malé Dračie pleso, Rumanove plesá. Na severnom svahu Popradského plesa stojí Chata pri Popradskom plese, neďaleko nej je Symbolický cintorín.
Názov.
Na turistických mapách a v horských sprievodcoch sú Zlomiská označované ako Dolina Zlomísk alebo Zlomisková dolina. V starších slovenských prameňoch sa uvádza Drveničná dolina (Janoška). Dno doliny pokrývajú bloky veľkých skalných zlomísk zo zvetraných okolitých štítov. Rovnaký význam majú inojazyčné pomenovania, , a . Najmä v staršej nemeckej a maďarskej literatúre býva táto dolina jednoducho zahrnutá pod pojem Mengusovskej doliny, prípadne okolo rokov 18701880 sa označovala bližšie ako „Východná Mengusovská dolina“ - "östliches Mengsdorfer Tal, keleti Menguszfalvi völgy".
Horolezecké výstupové trasy.
Rumanova dolinka, plesá, sedlo aj štít sú pomenované podľa slovenského horského vodcu zo Štôly Jána Rumana-Driečneho (1879), ktorý v druhej polovici 19. storočia vodil turistov po západnej časti Vysokých Tatier. V doline sú horolezecky zaujímavé ciele ako Vysoká, Ošarpance, Dračí štít, Gánok, Východný Železný štít a ďalšie. Turistické značky v Zlomiskách nie sú. Po východenej prti je možné vystúpiť k Ľadovému plesu mengusovskému, ležiacemu v hornej časti doliny; od plesa možno vystúpiť ďalej do Rumanovej dolinky k Rumanovým plesám, pod Ošarpance a cez Dračie sedlo (skalní mužíci) do Dračej dolinky, do ktorej strmými východnými stenami spadá hrebeň Kôpiek a hlavný žľab Vysokej. Zo Zlomísk je možný prechod do Kačacej doliny cez Východnú Železnú bránu.
Turistika.
Do doliny nevedú turistické chodníky. Pohyb v doline je možný len s horským vodcom. Zlomiská sú prírodnou rezerváciou.
Bejzbal na Stredoamerických a karibských hrách

 
Bejzbal na Stredoamerických a karibských hrách je bejzbalový turnaj, ktorý sa koná v rámci multišportového podujatia Stredoamerických a karibských hier a ktorý organizuje Panamerická bejzbalová konfederácia (COPABE) v spolupráci so Stredoamerickou a karibskou športovou organizáciou (CASCO). Do programu hier bol bejzbalový turnaj prvýkrát zaradený hneď na 1. Stredoamerických a karibských hrách v roku 1926 v Mexiko City. Bejzbalový turnaj sa odvtedy organizuje pravidelne, zatiaľ iba v mužskej kategórii. Turnaju dominuje družstvo .
Hereheretue

Hereheretue je atol vo Francúzskej Polynézii. Je najsevernejším zo zoskupenia atolov Vojvodu z Gloucesteru, (fra. Îles du Duc de Gloucester), podskupiny súostrovia Tuamotu.
Geografický opis.
Atol zaberá plochu asi a má zhruba lichobežníkový tvar s hlbokou lagúnou. Do nej nevedie žiadny splavný vstup, koralový okraj je pre lode nepriestupný, aj keď v čase prílivu na mnohých miestach kompletne prekrytý vodou.
Jeho najbližším susedom je vzdialený Anuanuraro.
Z geologického hľadiska je to koralový atol, umiestnený na vrchole podmorskej sopky, ponorenej blízko pod hladinou mora. Sopka z oceánskeho dna na výšku meria a jej vek sa odhaduje na 55,4 až 57,3 mil. rokov.
História.
Prvý európsky záznam o atole je z roku 1606. Atol 4. februára navštívil portugalský navigátor Pedro Fernandes de Queirós, ktorý ho nazval San Pablo. Celú skupinu priľahlých atolov potom zaniesol do máp ako Cuatro Coronas (spa. Štyri koruny). Ďalšia písomná zmienka je z roku 1822 z lodných záznamov britskej lode "Britomart" a atol dostáva názov Britomart. Atol navštívil 12. januára 1840 aj Charles Wilkes počas jeho polárnej expedície.
V 19. storočí sa Hereheretue stalo francúzskym územím. V tom čase na ňom bývalo približne 25 obyvateľov.
V roku 1962 bola nainštalovaná meteorologická stanica s cieľom predpovedať a varovať proti cyklónom.
Demografia.
Zo skupiny atolov Vojvodu z Gloucesteru je ako jediný trvale obývaný. Populácia sa pohybuje na úrovni okolo 50 – 60 osôb a je väčšinou sústredená v hlavnej miestnej osade "Otetou".
Demografický vývoj obývania atolu:
Administratívne patrí Hereheretue (spolu s atolmi Anuanuraro, Anuanurunga a Nukutepipi) k departementu Hao, ktoré leží severovýchodným smerom.
Zaujímavosti.
Atol má záznam aj v Guinnessovej knihe rekordov za jeho pôvodný francúzsky názov "Héréhérétué", ako slovo s najväčším počtom diakritických znamienok v akomkoľvek jazyku.
Softbal na Stredoamerických a karibských hrách

 
Softbal na Stredoamerických a karibských hrách je softbalový turnaj, ktorý sa koná v rámci multišportového podujatia Stredoamerických a karibských hier. Organizuje ho Stredoamerická a karibská softbalová konfederácia (CONCACAS) v spolupráci so Stredoamerickou a karibskou športovou organizáciou (CASCO). Do programu hier bol softbalový turnaj prvýkrát zaradený na 5. stredoamerických a karibských hrách v roku 1946 v kolumbijskej Barranquille, vtedy iba v ženskej kategórii. Po niekoľkoročnej prestávke bol softbal opäť zaradený do programu hier na 12. stredoamerických a karibských hrách v roku 1974 v Santo Domingo, zároveň už aj v mužskej kategórii. Softbalový turnaj sa odvtedy organizuje pravidelne. Najväčší počet turnajových víťazstiev zaznamenali reprezentácie a .
Mychajlivka (Vinnycký rajón)

Mychajlivka () je dedina ("село") na Ukrajine vo Vinnyckom rajóne Vinnyckej oblasti. Žije tu 906 obyvateľov.
Propodas

Propodas ("Propodas") je v gréckej mytológii syn a nástupca korintského kráľa Damofóna.
Podľa antického autora Pausania, korintský kráľ Propodas prevzal kráľovské žezlo od svojho otca Damofóna. Propadas bol následne posledným panovníkom z rodu Sizyfa, ktorý ešte odovzdal vládu svojim následníkom. Keď po ňom prevzali moc jeho synovia Dóridas a Hyanthidas, Korint napadli Dóri vedení Heraklovcon Alétom, ktorý sa potom zmocnil trónu.
Dóridas

Dóridas ("Dóridas") je v gréckej mytológii syn a nástupca korintského kráľa Propoda.
Podľa antického autora Pausania po smrti kráľa Propoda vládli v Korinte jeho synovia Dóridas a Hyanthidas. Ich vláda však netrvala dlho, lebo Korint dobyli Dóri vedení Heraklovcon Alétom, ktorý bratov zosadil, zmocnil sa trónu a stal sa tak po vláde dynastie Sizyfovcov zakladateľom novej dynastie Heraklovcov, ktorí potom vládli v Korinte niekoľko generácii.
Laskomerské

Laskomerské bola slovenská obec v okrese Banská Bystrica, ktorá vznikla v roku 1960 zlúčením obcí Podlavice a Skubín. V roku 1966 bola obec pričlenená k mestu Banská Bystrica.
Hyanthidas

Hyanthidas ("Hyanthidas") je v gréckej mytológii syn a nástupca korintského kráľa Propoda.
Podľa antického autora Pausania po smrti kráľa Propoda vládli v Korinte jeho synovia Hyanthidas a Dóridas. Ich vláda však netrvala dlho, lebo Korint dobyli Dóri vedení Heraklovcon Alétom, ktorý bratov zosadil, zmocnil sa trónu a stal sa tak po vláde dynastie Sizyfovcov zakladateľom novej dynastie Heraklovcov, ktorí potom vládli v Korinte niekoľko generácii.
Majstrovstvá Európy v curlingu 2013

Majstrovstvá Európy v curlingu 2013 boli v poradí 39. Majstrovstvá Európy v curlingu, ktoré organizuje Európska curlingová federácia (ECF). Konali sa v Stavangeri, v Nórsku od 22.30. novembra 2013, za účasti 26 mužských a 20 ženských tímov. Nórsko bolo tretíkrát organizátorom európskeho šampionátu, predtým to bolo v rokoch 1977 (v Oslo) a 1990 (v Lillehammeri). Reprezentácia Švajčiarov získala svoj ôsmy titul, hráčky Švédska svoj 19. titul. 
Majstrovstvá Európy boli zároveň kvalifikáciou na MS 2014 mužov a žien. Postúpilo na ne prvých 8 družstiev z oboch kategórií.
Kvalifikácia.
Pozn: V zátvorke je uvedené umiestnenie v medzinárodnom rebríčku WCF v decembri 2013.
Majstrovstvá sveta v curlingu žien 2014

Majstrovstvá sveta v curlingu žien 2014 boli v poradí 36. Majstrovstvá sveta v curlingu žien, ktoré organizuje Svetová curlingová federácia (WCF). Konali sa v Saint John, v provincii New Brunswick, v Kanade od 15.23. marca 2014, za účasti 12 tímov. Dejiskom všetkých zápasov bola aréna Harbour Station s kapacitou 5 000 miest. Kanada hostila ženský šampionát trinástykrát, z toho druhýkrát v Saint John (prvý raz v 1999). Reprezentantky Švajčiarska sa štvrtýkrát v histórii stali víťazkami MS, naposledy pred 2 rokmi. Bronzové Rusky získali svoju prvú medailu na MS.
Kvalifikácia.
Pozn: V zátvorke je uvedené umiestnenie v medzinárodnom rebríčku WCF v decembri 2013.
Výsledky.
Základná skupina.
Tiebreak.
Majstrovstvá sveta v curlingu mužov 2014

Majstrovstvá sveta v curlingu mužov 2014 boli v poradí 59. Majstrovstvá sveta v curlingu mužov, ktoré organizuje Svetová curlingová federácia (WCF). Konali sa v Pekingu, v Číne od 29. marca6. apríla 2014, za účasti 12 tímov. Dejiskom všetkých zápasov bola aréna Capital Indoor Stadium s kapacitou 17 000 miest. Čína bola prvá ázijská krajina, v ktorej sa konal mužský svetový šampionát. Svoj štvrtý titul získala reprezentácia Nórska.
Kvalifikácia.
Pozn: V zátvorke je uvedené umiestnenie v medzinárodnom rebríčku WCF v decembri 2013.
Výsledky.
Základná skupina.
Anuanuraro

Anuanuraro je malý atol v oblasti súostroví Tuamotu vo Francúzskej Polynézii. Spolu s atolmi Anuanurunga, Nukutepipi a Hereheretue je súčasťou skupinky ostrovov Vojvodu z Gloucesteru. Jeho najbližším susedom je atol Anuanurunga, vzdialený juhovýchodným smerom.
Rozmery atolu sú približne 5, na dĺžku a 3. na šírku. Rozloha súše je len , pričom celkovo zaberá necelých . Jeho lagúna je pre lode úplne uzatvorená, zo západnej strany ju uzatvára súš v tvare bumerangu a z východnej koralový útes, pri prílive čiastočne zaliaty.
História.
Prvú písomne doloženú návštevu atolu vykonal námorný dôstojník a objaviteľ Philip Carteret 12. júla 1767. Atol pomenoval "Archangel".
Neskôr ho navštívil aj britský navigátor George Vancouver 25. decembra 1791, a Američan Charles Wilkes 10. januára 1841 po jeho návrate z expedície Australe.
V roku 1982 tu majiteľ perlovej farmy Robert Wan, ktorý mal atol v súkromnom vlastníctve do roku 2002, vybudoval približne dlhú, momentálne nepoužívanú pristávaciu dráhu. Po škandále so spreneverou a podhodnotenou cenou za predaj ostrova (150 miliónov frankov namiesto približne 750 mil. reálnej trhovej ceny) bol ostrov v roku 2002 odkúpený štátom späť a momentálne je neobývaný.
Cena Petra Dubovského 2003

Cena Petra Dubovského 2003 bol 4. ročník ocenenia pre slovenského futbalistu do 21 rokov. Futbalové ankety denníka Pravda, boli po druhýkrát vyhlásené aj v spolupráci so Slovenským futbalovým zväzom. Vyhlásenie sa uskutočnilo 22. decembera 2003 v Bratislave, v sále Slovenskej filharmónie Reduta. Ocenenie pre mladých futbalistov sa odovzdávalo za končiaci rok, súbežne s ocenením Futbalista roka. S počtom 14 bodov vyhral 20-ročný útočník Roland Števko, hráč klubu MFK Ružomberok. Na druhom mieste sa umiestnil Milan Ivana pôsobiaci v klube AS Trenčín zo ziskom 11 bodov a na treťom Filip Šebo pôsobiaci v amatérskom tíme 1. FC Kolín a v Interi Bratislava, so ziskom 5 bodov.
Cena Petra Dubovského 2002

Cena Petra Dubovského 2002 bol 3. ročník ocenenia pre slovenského futbalistu do 21 rokov. Futbalové ankety denníka Pravda, boli po prvýkrát vyhlásené aj v spolupráci so Slovenským futbalovým zväzom. Vyhlásenie sa uskutočnilo 22. decembera 2002 v bratislavskom hoteli Radisson SAS Carlton. Ocenenie pre mladých futbalistov sa odovzdávalo za končiaci rok, súbežne s ocenením Futbalista roka. S počtom 15 bodov vyhral 20-ročný útočník Róbert Vittek, hráč klubu ŠK Slovan Bratislava. Na druhom mieste sa umiestnil Juraj Halenár pôsobiaci v klube Inter Bratislava, z 11 bodmi a na treťom dvojica Martin Ďurica z klubu MŠK Žilina a Branislav Obžera z klubu ŠK Slovan Bratislava, obaja zhodne so ziskom 3 bodov.
Anuanurunga

Anuanurunga je malý atol v oblasti súostroví Tuamotu vo Francúzskej Polynézii. Spolu s atolmi Anuanuraro, Nukutepipi a Hereheretue je súčasťou skupinky ostrovov Vojvodu z Gloucesteru. Jeho najbližším susedom je atol Anuanuraro, vzdialený severozápadným smerom.
Atol má približne kruhový tvar s priemerom 3.. Celková rozloha je len . Jeho lagúna je úplne uzatvorená, bez splavného vstupu do plytkej lagúny. Na obvode koralového útesu sú 4 väčšie a niekoľko menších ostrovčekov.
Atol je neobývaný.
História.
Prvá zmienka o atole je z pera portugalského navigátora plaviaceho sa pod španielskou vlajkou, Pedra Fernandesa de Queira zo 4. februára 1606. Celú skupinu atolov Vojvodu z Gloucesteru (fra. Îles du Duc de Gloucester), potom zaniesol do máp ako Cuatro Coronas (špa. Štyri koruny)..
Ale prvú (písomne doloženú) návštevu atolu vykonal až námorný dôstojník a objaviteľ Philip Carteret 12. júla v roku 1767.,
V 19. storočí sa spolu s ostatnými atolmi oblasti Tuamotu stáva francúzskym územím.
Periandros (Korint)

Periandros ("Periandros") bol syn a nástupca korintského tyrana Kypsela. Vládol od roku 625 pred Kr. do roku 585 pred Kr.
Periandros, syn Kypsela, ako uvádza antický autor Diogenes Laertios, bol Korinťan z rodu Heraklovcov. Vládol Korintu štyridsať rokov a na rozdiel od svojho otca ako skutočný tyran. Svoju moc premenil na svojvôľu, nepohodlných ľudí vyháňal z mesta a aby ľudia nemali čas na politiku, nútil ich pracovať ako otrokov. Pred prípadnou vzburou sa obkolesil početnou telesnou strážou.
Z jeho osobného života je známe, že sa oženil s Lysidou, ktorú sám nazýval Mellisou. Lysida bola dcérou epidaurskeho tyrana Prokla a Aristokratovej dcéry Eristheneie, pochádzala z rodiny, ktorá opanovala takmer celú Arkádiu. Manželom sa narodili dvaja synovia, Kypselos a Lykofrón. Starší Kypselos bol slabomyseľný a mladší syn Lykofrón sa so svojim krutým otcom po celý život nikdy nezmieril. Keď Periadros v návale hnevu zabil svoju tehotnú manželku, uveriac ohováračským rečiam svojich súložníc, ktoré dal neskôr upáliť, Lykofrón za svojou matkou veľmi žialil. Periandros ho preto poslal do vyhnanstva na Korkyru. V starobe ho potom dal zavolať, aby sa po ňom stal tyranom, ale Korkyrania ho medzitým stihli usmrtiť. Periandra to tak rozhnevalo, že dal mnoho ich synov poslať k lýdskemu vládcovi Alyattovi, aby ich dal vykastrovať. Alyattes v tom čase už ovládal takmer celé západné pobrežie Malej Ázie, ktoré obývalo grécke obyvateľstvo. Keď ich loď zakotvila na neďalekom ostrove Samos, utiekli k oltáru bohyni Héry (podľa Herodota k oltáru Artemidy) a obyvatelia Samu ich zachránili. Periandros po týchto správach klesol na mysli a zomrel vo veku 80 rokov. 
Periandros počas svojej vlády vykonal aj mnoho záslužného. Zakladal kolónie, zavedením novej peňažnej sústavy pozdvihol korintský obchod, podporoval umenie. Vybudoval dve námorné flotily, jednu v Korintskom a druhú v Sarónskom zálive. Údajne chcel prekopať Istmos a keď sa mu to nepodarilo, dal postaviť kamenný prievoz (tzv. diolkos) po ktorom sa na podvozku preťahovali lode z jedného mora do druhého.
Podľa Aristotela bol Periandros mudrcom, (aj podľa iných antických autorov) Platón to však poprel. Od Periandra pochádza mnoho výrokov. Napísal aj náučné básne, približne 2000 veršov. Keď sa ho spýtali, že prečo je tyranom, odpovedal: „"Pretože dobrovoľný ústup prináša práve také nebezpečenstvo ako násilné odstránenie."“ Od neho sú tieto výroky:
Peter Vašek

Peter Vašek (* 5. september 1945, Bratislava) je slovenský spevák a tanečník.
Nukutepipi

Nukutepipi je malý atol v oblasti súostroví Tuamotu vo Francúzskej Polynézii. Spolu s atolmi Anuanuraro, Anuanurunga a Hereheretue je súčasťou skupinky ostrovov Vojvodu z Gloucesteru. Jeho najbližším susedom je atol Anuanurunga, vzdialený severozápadným smerom.
Atol má približne trojuholníkový resp. kosoštvorcový tvar, s dĺžkou . Celková rozloha súše je len . Jeho lagúna je úplne uzatvorená, bez prieplavu do malej lagúny. Má dve relatívne veľké suché územia, jeden je na východnej strane a druhý na severozápadnej. Atol je v súčasnosti pravdepodobne neobývaný.
História.
Prvý objav atolu sa pripisuje portugalskému navigátorovi plaviacemu sa pod španielskou vlajkou, Pedrovi Fernandes de Queira z roku 1606. Celú skupinu atolov Vojvodu z Gloucesteru (fra. Îles du Duc de Gloucester), potom zaniesol do máp ako Cuatro Coronas (špa. Štyri koruny)..
Ale prvá písomne doložená návšteva atolu je až z 12. júla 1767 od námorného dôstojníka a objaviteľa Philipa Cartereta, ktorý tento ostrov v záznamoch uviedol len ako "najjužnejší".,
6. marca 1803 ho cestovateľ John Turnbull, plaviaci sa na lodi Margaret, pomenoval "ostrov Margaret".
Atol bol 6. januára 1841 navštívený americkým poručíkom Cadwaladerom Ringgoldom v rámci Americkej objaviteľskej expedície, vedenej Charlesom Wilkesom. Z tohto obdobia je aj konečný názov ostrova "Nukutipipi" na základe názvu atolu malou komunitou domorodých obyvateľov, ktorí vtedy na atole žili.
V 19. storočí sa spolu s ostatnými atolmi oblasti Tuamotu stáva francúzskym územím.
Medzi rokmi 1911 až 1926 bol atol v správe "Société Commerciale de l'Océanie", ktorá vysadením tisícov kokosovníkov pokryla približne 80% plochy suchej časti atolu.
Spoločnosť však skrachovala a odvtedy atol niekoľkokrát zmenil vlastníka. V roku 1980 ním bol M. Madec, ktorý na ňom v roku 1982 vybudoval a dal do prevádzky približne dlhú pristávaciu dráhu. O rok neskôr sa atolom prehnali dva hurikány, Oroma vo februári a Ve'ena v apríli. Atol úplne spustošili.
Plantáž bola obnovená v roku 1985 a v roku 1991 ho odkúpila japonská spoločnosť.
Pri sčítaní v roku 2002 na ňom žilo asi 5 obyvateľov.
Atol je v súčasnosti majetkom Guya Lalibertého, zakladateľa spoločnosti "Cirque du Soleil" a vesmírneho turistu.
13. januára 2007 bol vládou Francúzskej Polynézie odhlasovaný rozpočet vo výške 900 miliónov frankov (cca 7,5 milióna €) na investíciu do projektu cestovného ruchu so zámerom vytvoriť turistický rezort na atole. Projekt je však odložený na neurčito.
Fangatau

Fangatau (pôvodným menom Nakai-erua) je malý atol v súostroví Tuamotu vo Francúzskej Polynézii. Je vzdialený východo-severovýchodným smerom od Tahiti a pomerne izolovaný od ostatných atolov súostrovia. Najbližším susedom je atol Fakahina, približne východo-juhovýchodným smerom.
Má oválny tvar "fazule" s dĺžkou a maximálnou šírkou . Celková plocha atolu je , z toho súš . Koralový útes takmer úplne uzatvára lagúnu.
História.
Na atole sa našlo viacero zvyškov pôvodnej polynézskej kultúry, zväčša sú to kamenné bloky a zvyšky rôznych obetných alebo ceremoniálnych miest, napr. Marae Papaterangi, Marae Kouturere, Ramapohia, Poureva a i.
Prvý písomný záznam o objave je z 10. júla 1820 od ruského moreplavca Faddeja F. Bellinsgauzena, ktorý atol objavil na lodi "Vostok" a pomenoval ho ako "Arakcheev". Neskôr 2. marca 1824 atol navštívil aj Otto von Kotzebue.
Súčasnosť.
V roku 1978 bol otvorené letisko s novou, dlhou, spevnenou pristávacou dráhou, neskôr vyasfaltovanou a predĺženou na .
Hlavným centrom je osada Teana, v ktorej v roku 2007 zaviedli vodovod, zatiaľ s nepitnou vodou. Atol nemá splavný prístup až do lagúny, ale pre účely dopravy a zásobovania umelo prehĺbený široký vjazd do chráneného prístavu vnútri útesu.
Ekonomika komunity závisí od pomaly sa rozvíjajúceho turizmu, produkcie kopry a produktov mora, najmä lovom menšej verzie lastúrnika rozďava obrovská ("Tridacna gigas").
Panamerické majstrovstvá v halovom pozemnom hokeji 2014

Panamerické majstrovstvá v halovom pozemnom hokeji 2014 boli v poradí 6. Panamerické majstrovstvá v halovom pozemnom hokeji, ktoré organizuje Panamerická federácia pozemného hokeja (PAHF). Konali sa v dňoch od 7.12. apríla 2014 v Montevideu, v Uruguaji, za účasti 5 mužských a 4 ženských tímov. Zápasy sa hrali v "The British Schools" v Montevideu. Obe reprezentácie Kanady získali titul; muži svoj štvrtý a ženy druhý.
Turnaj bol zároveň kvalifikáciou na Halové majstrovstvá sveta 2015, ktoré sa uskutočnia v Nemecku. Kvalifikovali sa na ne iba víťazi z oboch kategórií.
Telestes (syn Aristoméda)

Telestes alebo Telestés ("Telestes"/iný prepis "Telestés") bol kráľ Korintu (pravdepodobne mýtický) v 8. stor. pred Kr.
Telestes bol syn korintského kráľa Aristoméda. Keď Aristomédes zomrel, Telestes bol ešte len malým dieťaťom, preto sa regentstvom poveril jeho mladší brat Agémón, ktorý však svoju funkciu zneužil a zmocnil sa trónu. Po Agémónovi nastupil na trón jeho syn Alexandros. Antický autor Eusebios uvádza, že Alexandros bol po dvadsaťpäťročnej vláde zabitý Telestom, ktorý následne vládol dvanásť rokov. Podľa Pausania nenávideného Telesta zavraždili Arieus a Perantas a po ňom už nevládli králi, ale každoročne volení prytanovia. Iní antickí autori však uvádzajú, že vláda prytanov nastala až po jeho následníkovi Automenovi.
Stará Bôrová

Stará Bôrová je osada v katastrálnom území obce Sklabinský Podzámok v okrese Martin. Osada sa nachádza v doline Bôrovského potoka pod vrchom Bôrová (). Nadmorská výška osady je , nachádza sa tu asi osem rodinných domov, podľa dostupných informácií ide o sídlo chalupárskeho charakteru no žijú tu aj stáli obyvatelia. Osada nemá nijakú verejnú budovu a ani autobusovú zastávku, no vedie sem elektrické vedenie z osady Mestská Bôrová (pri letisku Tomčany).
Dejiny.
V minulosti bola súčasťou panstva hradu Sklabiňa. Osadu uvádza už Matej Bel vo svojom diele "Historicko-zemepisné vedomosti o súvekom Uhorsku", ktorý pravidelne vychádzal medzi rokmi 1735 až 1742. Píše o nej: "Majer, vsadený do hája s bohatou alodiálnou pôdou rodu Révayovcov. Jej poloha je veľmi výhodná. Obklopená je totiž jednak lúkami, jednak obilnými poľami a taktiež lesmi, v ktorých, ak je priaznivý rok možno pozorovať bohatú úrodu jeleních parohov. Kedysi mala rozmerné a hojné rybníky. Po odvodnení zmenili sa na lúky." Tento krátky zápis sa uvádza aj ako prvá písomná zmienka o osade. Ďalej sa spomína 1764 ako "Borova", potom 1810 ako "Buorova", 1875 ako "Buorova". Bola tu aj malá zvonica.
Súčasnosť.
Dnes ide o zabudnutú osadu v lesoch Veľkej Fatry, hoc o tunajšie pozemky majú záujem chalupári. Vyššie spomenutá zvonica bola zničená, zvon z nej sa v súčasnosti nachádza v kostole v Dražkovciach. Osada je tiež východiskom turistických tras smerom do Sklabinského Podzámku a Turčianskej Štiavničky. Nachádza sa tu aj chránený strom - lipa, ktorú vidieť z cesty, a solárna elektráreň.
Prístup.
Najlepšia cesta je z mestskej časti Košúty 1, odkiaľ sa pokračuje smerom na paneláreň, ešte pri záhradkárskej osade sa odbočí smerom na bývalé JRD. Cesta ďalej nevedie cez most, ale odbočkou doľava na asfaltovú cestu, ktorá sa po chvíli mení na poľnú. Táto stúpa priamo až do osady.
G.U.Y.

G.U.Y. (Girl Under You) je pieseň americkej speváčky Lady Gaga z jej tretieho štúdiového albumu "ARTPOP"(2013) a zároveň je aj tretím oficiálnym singlom zo spomínaného albumu. Pieseň napísali a produkovali Gaga a Zedd. Pieseň bola vypustená do rádií 28. marca 2013 na speváčkine 28. narodeniny.
Videoklip bol zverejnený 22. marca 2014.
O piesni.
"G.U.Y." je EDM skladba s prvkami industrial a housu. Text hovorí o dominantnom postavení mužov a submisívnej úlohe žien a spomína problematiku rodovej rovnosti.
Aura (pieseň)

„Aura“ je pieseň americkej speváčky Lady Gaga z jej tretieho štúdiového albumu "ARTPOP" (2013). Gaga ju napísala spolu so Zeddom a psychedelic trance duom Infected Mushrooms. Pieseň prvýkrát naživo predstavila počas iTunes Festivalu v Londýne a bola tiež použitá vo filme "Machete Kills", v ktorom si Gaga aj zahrala.
Niekoľko týždňov pred prvým vystúpením uniklo demo skladby.
Recenzie.
Kritici boli pri hodnotení skladby rozdelení. Mnoho kritikov zdôraznilo, že pieseň je jedna z najsilnejších na "ARTPOP", zatiaľ čo iní ju kritizovali za zmienku burky - moslimského ženského odevu. Niektorí moslimovia obviňovali speváčku, že degradovala ich odev na čisto sexuálnu úroveň.
Teeth (pieseň)

Teeth je pieseň americkej popovej speváčky Lady Gaga z jej EP The Fame Monster. Pieseň Lady Gaga napísala spolu s Taja a Teddym Rileyim počas The Fame Ball Tour a nahraná bola v Plant Studios v Los Angeles v roku 2009.
Recenzie.
Pieseň "Teeth" má veľmi zmiešané recenzie. Niektorí ju označujú ako jednu z najhorších piesní albumu, iní ju považujú za originálnu. Michael Hubbard označil pieseň za najväčšie prekvapenie albumu a tiež poznamenal, že je to "dobrá pieseň na tanec". Negatívne hodnotenie dostala od Nicka Hymana, ktorý povedal, že je to najhoršia pieseň albumu. Jamie Gill opísal pieseň ako jednu z najexcentrickejších.
Internetová strana

Internetová strana je nezaregistrovaná politická strana na Novom Zélande. Stranu založil internetový podnikateľ Kim Dotcom. Strana sa usiluje o reformu autorského zákonu, lacný internet a menším dohľadom vlády nad internetom.
Pozadie.
V septembri 2013 Dotcom oznámil, že chce založiť vlastnú stranu. Dotcom však nie je občanom Nového Zélandu a preto nemôže byť volený, no môže stranu financovať. 
História strany.
15. januára 2014 Dotcom oznámil názov a logo strany. Dotcom ju pôvodne chcel predstaviť 20. januára (2 roky po razii v jeho dome a 1 deň pred jeho 40. narodeninami) vo Vector Arena. Akciu nakoniec zrušil kvôli obavám z porušenia volebného zákona.
Spočiatku bol dočasný generálny tajomník Alastair Thompson, ale 24. januára sa funkcie ujal Vikram Kumar.
Pre vstup do novozélandského parlamentu musí strana získať 5% hlasov. Dotcom oznámil, že ak by v prieskumoch verejnej mienky nezískala 5% pred začatím volieb, tak nebude kandidovať v parlamentných voľbách a podporí inú stranu s podobným programom.
Strana bola oficiálne spustená 27. marca 2014. Jedná sa o prvú politickú stranu, ktorá umožňuje členstvo elektronicky. Záujemcovia o vstup môžu podpísať prihlášku pomocou myši alebo dotykovej obrazovky namiesto klasického spôsobu.
Strana plánuje minúť 2 000 000 NZD.
Wikipédia Zero

Wikipédia Zero je projekt Nadácie Wikimedia, poskytujúci prístup na Wikipédiu bez poplatkov za prenos dát väčšinou v rozvojových krajinách. Projekt bol predstavený v roku 2012.
História.
Wikipédia Zero bola po prvýkrát spustená v Malajzii v máji 2012. V októbri 2012 bol projekt spustený v Thajsku a Saudskej Arábií. V máji 2013 bol spustený v Pakistane. V júni 2013 sa pridala Srí Lanka. Voľný prístup na Wikipédiu je poskytovaný aj v Indií. Od októbra 2013 aj v Jordánsku. 
Inšpiráciou pre Wikipédiu Zero bol Facebook Zero.